REPUBLIKA HRVATSKA

OPĆINA KONAVLE

OSNOVNA ŠKOLA CAVTAT

OIB : 07260663095

IBAN HR6824070001100019763 OTP banka

Tel: 478 052; FAX: 478 358

e-mail: ured@os-cavtat.skole.hr

KLASA: 602-02/18-01/177

URBROJ: 2117/1-30-18-01

Cavtat, 25. svibnja 2018.

U skladu s člankom 72. Statuta Osnovne škole Cavtat, ravnateljica Škole Kate Kukuljica, donosi sljedeću

**ODLUKU O IMENOVANJU OSOBA ODGOVORNIH ZA OBRADU OSOBNIH PODATAKA U OSNOVNOJ ŠKOLI CAVTAT**

**Članak 1.**

U Osnovnoj školi Cavtat obavlja se obrada sljedećih osobnih podataka:

* osobni podaci zaposlenika Škole
* osobni podaci učenika i roditelja, odnosno njihovih skrbnika
* osobni podaci o zdravstvenom stanju učenika
* osobni podaci učenika koji se školuju po primjerenom obliku školovanja
* osobni podaci o članovima Školskog odbora
* osobni podaci o roditeljima članovima Vijeća roditelja
* osobni podaci o kandidatima koji sudjeluju u natječajnom postupku za zasnivanje radnog odnosa
* osobni podaci o vanjskim suradnicima
* osobni podaci polaznika na stručnom osposobljavanju za rad bez zasnivanja radnog odnosa
* osobni podaci pomoćnika u nastavi

**Članak 2.**

Osobama odgovornim za obradu osobnih podataka imenuju se:

* Pauline Runje, zaposlena na radnom mjestu tajnika Škole, imenuje se odgovornom osobom za obradu osobnih podataka zaposlenika Škole, osobnih podataka pomoćnika u nastavi, osobnih podataka polaznika na stručnom osposobljavanju za rad bez zasnivanja radnog odnosa, osobnih podataka o članovima Školskog odbora i osobnih podataka o kandidatima koji sudjeluju u natječajnom postupku za zasnivanje radnog odnosa.
* Katarina Ćumo, zaposlena na radnom mjestu voditeljice računovodstva Škole, imenuje se odgovornom osobom za obradu osobnih podataka zaposlenika Škole, osobnih podataka pomoćnika u nastavi i osobnih podataka polaznika na stručnom osposobljavanju za rad bez zasnivanja radnog odnosa, a koji su vezani isključivo uz članstvo u sindikatu i obračun plaće zaposlenika (podaci o plaći, bolovanju, korištenje godišnjeg odmora, obustava na plaći, podaci o računima zaposlenika i drugi podaci o zaposlenicima koji su bitni za obračun plaće).
* Jelena Prohaska, zaposlena na radnom mjestu stručnog suradnika pedagoga, imenuje se odgovornom osobom za obradu osobnih podataka učenika Osnovne škola Cavtat.
* Ana Ljubić Arbanasin, zaposlena na radnom mjestu stručnog suradnika defektologa- socijalnog pedagoga, imenuje se odgovornom osobom za obradu osobnih podataka učenika Osnovne škole Cavtat te učenika koji se školuju po primjerenom obliku obrazovanja.
* Ivana Miletić, zaposlena na radnom mjestu stručnog suradnika knjižničara imenuje se odgovornom osobom za obradu osobnih podataka učenika Osnovne škola Cavtat
* Stručni suradnici pedagog i defektolog Škole imenuju se odgovornim osobama za obradu osobnih podataka o redovitim učenicima, a koji se odnose na zdravstveno stanje učenika i odgovornim osobama za obradu osobnih podataka djece prilikom testiranja i upisa u 1. razred osnovne škole.
* Učitelji razredne i učitelji predmetne nastave u Osnovnoj školi Cavtat, koji sudjeluju u prikupljanju i obradi osobnih podatka učenika, imenuju se odgovornim osobama za obradu osobnih podataka učenika koje unose u matične knjige učenika i e-matice Ministarstva znanosti i obrazovanja.

**Članak 3.**

Imenovane osobe iz članka 2. ove Odluke obavljaju poslove obrade i prikupljanja osobnih podataka, poslove vezane za upisivanje podataka u evidenciju aktivnosti te druge poslove vezane za obradu osobnih podataka propisane Općom uredbom o zaštiti podataka.

**Članak 4.**

Ova Odluka stupa na snagu danom donošenja.

 Ravnateljica:

Kate Kukuljica

DOSTAVITI:

1. Imenovanim odgovornim osobama, ovdje
2. Pismohrana, ovdje